Afgørelse truffet af Det Blandede EØS-udvalg

nr. 139/2001

af 9. november 2001

om ændring af bilag XX (miljø) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XX til aftalen blev ændret ved afgørelse nr. 122/2001 truffet af Det Blandede EØS-udvalg den 28. september 2001(1).

(2) Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(2) skal indarbejdes i aftalen.

(3) Kommissionens beslutning 2000/728/EF af 10. november 2000 om fastsættelse af gebyrer for behandling af ansøgninger om EF-miljømærket samt de årlige gebyrer(3) skal indarbejdes i aftalen.

(4) Kommissionens beslutning 2000/729/EF af 10. november 2000 om en standardkontrakt om betingelserne for anvendelse af Fællesskabets miljømærke(4) skal indarbejdes i aftalen.

(5) Kommissionens beslutning 2000/730/EF af 10. november 2000 om oprettelse af Den Europæiske Unions Miljømærkenævn og dets forretningsorden(5) skal indarbejdes i aftalen.

(6) Kommissionens beslutning 2000/731/EF af 10. november 2000 om fastsættelse af forretningsordenen for samrådsforummet under den reviderede ordning for tildeling af et EF-miljømærke(6) skal indarbejdes i aftalen -

TRUFFET FØLGENDE AFGØRELSE:

Artikel 1

1. Punkt 2b (Rådets forordning (EØF) nr. 880/92) i bilag XX til aftalen affattes således:

"2b. 32000 R 1980: Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (EFT L 237 af 21.9.2000, s. 1).

2ba. 32000 D 0728: Kommissionens beslutning 2000/728/EF af 10. november 2000 om fastsættelse af gebyrer for behandling af ansøgninger om EF-miljømærket samt de årlige gebyrer (EFT L 293 af 22.11.2000, s. 18).

2bb. 32000 D 0729: Kommissionens beslutning 2000/729/EF af 10. november 2000 om en standardkontrakt om betingelserne for anvendelse af Fællesskabets miljømærke (EFT L 293 af 22.11.2000, s. 20).

2bc. 32000 D 0730: Kommissionens beslutning 2000/730/EF af 10. november 2000 om oprettelse af Den Europæiske Unions Miljømærkenævn og dets forretningsorden (EFT L 293 af 22.11.2000, s. 24).

2bd. 32000 D 0731: Kommissionens beslutning 2000/731/EF af 10. november 2000 om fastsættelse af forretningsordenen for samrådsforummet under den reviderede ordning for tildeling af et EF-miljømærke (EFT L 293 af 22.11.2000, s. 31)."

2. Teksten til punkt 2e og 2ea i bilag XX udgår.

Artikel 2

Teksterne til Europa-Parlamentets og Rådets afgørelse (EF) nr. 1980/2000 og Kommissionens beslutning 2000/728/EF, 2000/729/EF, 2000/730/EF og 2000/731/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 10. november 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(7).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 9. november 2001.

På Det Blandede EØS-udvalgs vegne

E. Bull

Formand

(1) EFT L 322 af 6.12.2001, s. 38.

(2) EFT L 237 af 21.9.2000, s. 1.

(3) EFT L 293 af 22.11.2000, s. 18.

(4) EFT L 293 af 22.11.2000, s. 20.

(5) EFT L 293 af 22.11.2000, s. 24.

(6) EFT L 293 af 22.11.2000, s. 31.

(7) Forfatningsmæssige krav angivet.